Haryana News: हरियाणा के सिरसा में पहुंचे CM मनोहर लाल, जानें क्या रहा खास
Haryana News: हरियाणा के मुख्यमंत्री मनोहर लाल 2 दिवसीय दौरे पर हेलिकॉप्टर से सिरसा पहुंच गए हैं। पुलिस लाइन में सीएम का स्वागत पूर्व गृह राज्य मंत्री गोपाल कांडा ने किया। सीएम के साथ वह बार एसोसिएशन के कार्यक्रम में शामिल होने के लिए पहुंच गए हैं। इसके बाद वह शाम को जनसंवाद कार्यक्रम में लोगों से रूबरू होंगे। मुख्यमंत्री के आने से पहले उनके रूट और कार्यक्रम स्थलों पर भारी पुलिस बल तैनात कर दिया गया है।
10 हजार लोगों की ओर से रजिस्ट्रेशन
मुख्यमंत्री के साइक्लोथॉन में शामिल होने के लिए जिले भर के 10 हजार लोगों की ओर से रजिस्ट्रेशन करवाया गया है।सिरसा पहुंचने पर सीएम मनोहर लाल का स्वागत करते भाजपा नेता व कार्यकर्ता।
14 किलोमीटर की होगी साइक्लोथॉन
हरियाणा में यह कार्यक्रम समाज में फैल रही नशे जैसी सामाजिक बुराई को रोकने तथा लोगों में जागरूकता लाने के मकसद से किया जा रहा है। साइक्लोथॉन के लिए अभी तक दस हजार से अधिक का रजिस्ट्रेशन हो चुका है। उन्होंने कहा कि शहर में साइक्लोथॉन 14 किलोमीटर की होगी। जहां-जहां से साइक्लोथॉन गुजरेगी वहां पर संबंधित विभाग के अधिकारी पानी व अन्य व्यवस्थाएं स्थानीय प्रशासन ने की हैं।
मुख्यमंत्री का शेड्यूल
16 सितंबर को मुख्यमंत्री सबसे पहले सिरसा पुलिस लाइन में दोपहर 2.55 बजे पहुंचेंगे। यहां से वह वाया रोड से बार एसोसिएशन में कार्यक्रम 3 बजे से 4 बजे तक रहेंगे। इसके बाद एक घंटे तक वह निजी कार्यक्रम में शामिल होंगे। शाम 5.00 बजे से जन संवाद ऑडियो, मिनी सेक्टर में रहेंगे। इसके बाद जनता भवन में शाम 6.10 से 8.40 तक जनसंवाद कार्यक्रम में शामिल होंगे।
17 सितंबर को सुबह 6.30 बजे शहीद भगत सिंह स्टेडियम में साइक्लोथॉन यात्रा को हरी झंडी दिखाएंगे। इसके बाद वह सीडीएलयू में सफाई कर्मचारियों को सम्मानित करेंगे। 9.30 बजे वह वापस पुलिस लाइन हेलीपैड पर पहुंचेंगे।